సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Virat Kohli: ఆ విషయంలో ధోనీని దాటేయనున్న కోహ్లీ
టిస్సాట్, ఆడి, పూమా, ఉబెర్, హీరో వంటి మొత్తం 21 బ్రాండ్లకు కోహ్లీ ప్రస్తుతం ప్రచారకర్తగా ఉన్నాడు. వీటి ద్వారా వస్తోన్న సంపదనతోనే ‘ఫోర్బ్స్ 2018’ ప్రపంచంలోనే అత్యధికంగా సంపాదిస్తోన్న అథ్లెట్ల జాబితాలో కోహ్లీ నిలిచాడు.
Samayam Telugu | Updated:
Nov 27, 2018, 05:35PM IST
క్రికెట్‌ను మతంగా భావించే భారతదేశంలో ప్రస్తుతం విరాట్ కోహ్లీ రారాజుగా వెలుగొందుతున్నాడు. కేవలం ఆటలోనే కాదు సంపాదన ఆర్జనలోనూ ఈ టీమిండియా కెప్టెన్ కింగే. కారణం ప్రకటనలు. భారత్‌లోని ఎన్నో బ్రాండ్లకు కోహ్లీ ప్రచారకర్తగా వ్యవహరిస్తున్నాడు. వీటి ద్వారా వచ్చే సంపాదనతో ప్రపంచంలోనే అత్యధికంగా ఆర్జిస్తోన్న క్రికెటర్‌గా అవతరించాడు. వాచీలు, కార్లు, స్పోర్ట్స్ షూ, మోటార్ బైక్స్, దుస్తులు, రవాణా సేవలు, టైర్లు, స్నాక్స్, హెల్త్ ఫుడ్స్, హెడ్‌ఫోన్స్, ఆఖరికి టూత్ బ్రస్‌లు ఇలా దేన్నీ కోహ్లీ వదల్లేదు. కోహ్లీ వదల్లేదు అనేకన్నా ఆయన కోసం కంపెనీలు ఎగబడుతున్నాయి అనడం సమంజసం.
టిస్సాట్, ఆడి, పూమా, ఉబెర్, హీరో వంటి మొత్తం 21 బ్రాండ్లకు కోహ్లీ ప్రస్తుతం ప్రచారకర్తగా ఉన్నాడు. వీటి ద్వారా వస్తోన్న సంపదనతోనే ‘ఫోర్బ్స్ 2018’ ప్రపంచంలోనే అత్యధికంగా సంపాదిస్తోన్న అథ్లెట్ల జాబితాలో కోహ్లీ నిలిచాడు. గత 12 నెలలో ఆర్జించిన 24 మిలియన్ డాలర్ల (సుమారు రూ.169 కోట్లు) సంపాదనతో కోహ్లీ ఫోర్బ్స్ జాబితాలో 83 స్థానంలో ఉన్నాడు. ఒక క్రికెటర్‌గా ప్రపంచంలో అత్యధికంగా సంపాదిస్తున్నది కోహ్లీనే. టెన్నిస్ దిగ్గజం నొవాక్ జొకోవిచ్ కన్నా కోహ్లీ సంపాదనే అధికం కావడం విశేషం. ఫ్లాయిడ్ మేవెదర్, లియోనల్ మెస్సి తొలి ఒకటి, రెండు స్థానాల్లో కొనసాగుతోన్న ఈ జాబితాలో కోహ్లీ మరింత పైకి ఎగబాకే అవకాశం ఉంది.
ఇదిలా ఉంటే, సంపాదనలో భారత మాజీ కెప్టెన్ మహేంద్ర సింగ్ ధోనీని విరాట్ కోహ్లీ అధిగమించేలా కనిపిస్తున్నాడు. ఇప్పటి వరకు అత్యధిక సంపాదన కలిగిన భారత క్రీడాకారుడిగా ధోనీ రికార్డ్ పదిలంగా ఉంది. పలు బ్రాండ్లకు ప్రచారకర్తగా వ్యవహరించడం ద్వారా 2015లో ధోనీ 31 మిలియన డాలర్ల (సుమారు రూ.219 కోట్లు) సంపాదనను ఆర్జించాడు. అయితే ప్రస్తుతం కోహ్లీ ఫామ్‌ను, ఇమేజ్‌ను బట్టి చూస్తే ధోనీ సంపాదన రికార్డును అధిగమించడం కోహ్లీకి పెద్ద కష్టమేమీ కాదు. ప్రస్తుతం ఆస్ట్రేలియా పర్యటనలో ఉన్న భారత జట్టు అక్కడ టీ20 మ్యాచ్ గెలవడంలో కోహ్లీ కీలకపాత్ర పోషించాడు. ఈ విధంగానే మిగిలిన వన్డే సిరీస్‌, టెస్టు సిరీసుల్లో టీమిండియా గెలిస్తే కోహ్లీ స్థాయి మరింత పెరుగుతుంది.